El foment, la defensa i la millora de la qualitat dels productes alimentaris, que gaudeixen d'unes característiques diferencials i de qualitat, han estat sempre prioritats de l'Administració.
Per aquest motiu, el Departament d'Agricultura, Alimentació i Acció Rural dóna suport als productes que segueixen un programa comunitari i nacional de qualitat, concretament els productes que gaudeixen d'un distintiu comunitari de denominació d'origen protegida (DOP), indicació geogràfica protegida (IGP), denominació d'origen vínica (DO), els productes ecològics (PAE), i també els productes que gaudeixen de la marca de qualitat alimentària (Marca Q).
Els distintius d'origen i qualitat dels productes agroalimentaris DOP, IGP, DO possibiliten la protecció i la valoració dels productes de la terra que presenten característiques diferencials principalment pel seu origen.
La producció agrària ecològica es pot definir com un conjunt de tècniques agràries que exclouen l'ús de productes químics de síntesi, com fertilitzants, plaguicides o antibiòtics, per tal de preservar el medi ambient, mantenir o augmentar la fertilitat dels sòls i proporcionar aliments amb totes les seves propietats naturals.
La marca de qualitat alimentària (Marca Q) és una marca propietat de la Generalitat de Catalunya que s'atorga a productes agroalimentaris que tenen unes característiques diferencials fixades per un reglament específic, que compleixen els graus superiors de les normes de qualitat i que són controlats i certificats per una entitat externa.
El Programa de desenvolupament rural de Catalunya per al nou període de programació 2007-2013 (PDR) preveu, entre d'altres, la mesura de suport a les agrupacions de productors en matèria de desenvolupament d'activitats d'informació i promoció en programes de qualitat dels aliments, que suposa fomentar les activitats d'informació i promoció dels productes amb DOP, IGP, DO, PAE i Marca Q destinades a incrementar el coneixement i el consum d'aquests productes.
Valorada la conveniència de continuar amb el foment de les actuacions objecte de subvenció, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries i en ús de les atribucions que m'han estat conferides,
Aprovar les bases reguladores de les subvencions per al foment de les activitats d'informació i promoció dels programes de qualitat dels aliments, les quals es publiquen a l'annex d'aquesta Ordre.
Convocar les subvencions destinades al foment de les DOP, IGP, DO, PAE i Marca Q, de Catalunya corresponents a l'any 2007, per a les actuacions realitzades durant l'any 2007, d'acord amb les bases reguladores que s'aproven a l'article 1 d'aquesta Ordre.
3.1 El termini de presentació de sol·licituds és d'un mes a partir de l'endemà de la publicació d'aquesta Ordre al DOGC.
3.2 Les subvencions que estableix aquesta Ordre, tenen el caràcter de cofinançades amb la Unió Europea, d'acord amb el que preveu el Programa de desenvolupament rural (PDR), i aniran a càrrec de l'aplicació pressupostària AG06 D/482000100/6140 del pressupost del Departament d'Agricultura, Alimentació i Acció Rural de la Generalitat de Catalunya per a l'any 2008, per una quantia màxima de 560.000 euros.
Els crèdits inicials indicats podran modificar-se amb subjecció a la normativa vigent.
3.3 L'òrgan competent per a la tramitació del procediment és el Servei de Denominacions i Marques.
3.4 L'òrgan competent per dictar la resolució corresponent és el director o la directora d'Alimentació, Qualitat i Indústries Agroalimentàries.
3.5 La Comissió de valoració estarà formada pel subdirector o la subdirectora general d'Estratègia Rural, el subdirector o la subdirectora general de Qualitat Agroalimentària, el subdirector o la subdirectora general d'Agricultura, el/la cap del Servei de Denominacions i Marques.
3.6 El termini màxim per emetre la resolució de concessió i notificar-la per escrit a la persona sol·licitant és de tres mesos comptat a partir de la data en què finalitza el termini de presentació de sol·licituds que estableix l'article 3.1.
Si en aquest termini no s'ha dictat resolució expressa, s'ha d'entendre que la sol·licitud ha estat desestimada.
3.7 Contra la resolució del director o la directora general d'Alimentació, Qualitat i Indústries Agroalimentàries, que no exhaureix la via administrativa, es pot interposar recurs d'alçada davant el conseller o la consellera d'Agricultura, Alimentació i Acció Rural en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
La concessió de les subvencions que estableix aquesta Ordre queda condicionada a què la Comissió Europea aprovi el Programa de desenvolupament rural de Catalunya 2007-2013, i s'haurà d'adaptar, si escau, als termes que estableixi la decisió de la Comissió Europea.
El règim jurídic aplicable a les subvencions que regulen aquestes bases l'integren el Reglament CE 1974/2006, de la Comissió, de 15 de desembre, pel qual s'estableixen disposicions d'aplicació del Reglament CE 1698/2005, del Consell (DOUE núm. 368, de 23.12.2006); el Reglament CE 1975/2006, de la Comissió, de 7 de desembre, pel qual s'estableixen disposicions d'aplicació del Reglament CE 1698/2005, del Consell, en allò que respecta a l'aplicació dels procediments de control i la condicionalitat en relació amb les mesures de desenvolupament rural (DOUE núm. 368, de 23.12.2006); el Reglament CE 1698/2005, del Consell, de 20 de setembre, relatiu als ajuts al desenvolupament rural a través del Fons Europeu Agrícola de Desenvolupament Rural (FEADER) (DOUE núm. 277, de 21.10.2005); el Reglament CE 510/2006, del Consell, de 20 de març, sobre la protecció de les indicacions geogràfiques i de les denominacions d'origen dels productes agrícoles i alimentaris (DOUE núm. 93, de 31.3.2006); el Reglament CE 834/2007, del Consell, de 28 de juny, sobre producció i etiquetatge dels productes ecològics i pel qual es deroga el Reglament CEE 2092/91 (DOUE núm. 189, de 20.7.2007), el títol VI del Reglament CE 1493/1999, del Consell, de 17 de maig, pel qual s'estableix l'organització comuna del mercat vitivinícola (DOCE núm. 179, de 14.7.1999); la Llei 14/2003, de 13 de juny, de qualitat agroalimentària (DOGC núm. 3915, d'1.7.2003); el Decret 285/2006, de 4 de juliol, pel qual es desenvolupa la Llei 14/2003, de 13 de juny (DOGC núm. 4670, de 6.7.2006); la Llei 15/2002, de 27 de juny, d'ordenació vitivinícola (DOGC núm. 3673, de 9.7.2002), el Decret 474/2004, de 28 de desembre, pel qual es desenvolupa la Llei 15/2002, de 27 de juny (DOGC núm. 4291, de 30.12.2004), el Decret 71/2006, d'11 d'abril, de modificació parcial del Decret 474/2004, de 28 de desembre (DOGC núm. 4614, de 13.4.2006), la Llei 38/2003, de 17 de novembre, general de subvencions (BOE núm. 276, de 18.11.2003); el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992), així com el que disposin les corresponents lleis de pressupostos de la Generalitat de Catalunya..2 Objecte de la subvenció
2.1 L'objecte de la subvenció és fomentar les DOP, les IGP, les DO, la PAE i la Marca Q, de Catalunya en el mercat interior mitjançant un pla de foment anual on es poden incloure les actuacions següents:
a) L'organització, el patrocini, l'assistència a fires, les exposicions i les reunions d'associacions que tinguin com objectiu el foment i la promoció de DOP, IGP, DO, PAE i Marca Q.
b) La informació i la publicitat en revistes especialitzades, receptaris, catàlegs, llibres, Internet i en articles publicitaris.
c) La publicitat en els diferents mitjans de comunicació, i/o en els punts de venda.
d) La identificació del producte amb rètols informatius al lloc de venda i/o producció.
e) Les accions per a la millora de la imatge i la presentació del producte.
2.2 No és subvencionable el pla de foment executat i pagat en la seva totalitat abans de la data de publicació de la convocatòria i de les bases reguladores que s'aproven a l'article 1 d'aquesta Ordre..3 Entitats beneficiàries
Poden ser entitats beneficiàries de les subvencions que estableix aquesta Ordre les entitats següents que estiguin inscrites al registre corresponent de la Generalitat de Catalunya:
3.1 Els consells reguladors, les entitats associatives productores/elaboradores i de consells reguladors, sense ànim de lucre, de productes amb DOP o IGP inscrits en un registre comunitari que tinguin productors de base inscrits als registres corresponents.
3.2 El consell de la producció agrària ecològica i les entitats associatives productores/elaboradores, sense ànim de lucre, d'aliments produïts amb tècniques de producció agrària ecològica, sempre que el 100% dels seus associats estiguin inscrits al registre corresponent del consell respectiu, d'acord amb la normativa vigent.
3.3 Les entitats associatives productores de productes regulats per la Marca Q, sense ànim de lucre.
3.4 Els consells reguladors de productes amb DO inscrits en un registre comunitari..4 Tipus i quantia de les subvencions
4.1 D'acord amb el Programa de desenvolupament rural de Catalunya 2007-2013, la quantia màxima de les subvencions concedides és d'un 70%, i l'import màxim per beneficiari és de 60.000 euros.
4.2 Les subvencions es poden concedir totalment o parcialment, en funció de les disponibilitats pressupostàries i d'acord amb els criteris de prioritat que s'estableixen a l'apartat 5 d'aquest annex.
4.3 La subvenció té caràcter de subvenció directament aplicable a les despeses i a les inversions derivades de les actuacions que preveu l'apartat 2 d'aquesta Ordre..5 Criteris de prioritat i d'atribució
5.1 Les subvencions s'atorguen d'acord amb l'import que preveu l'apartat 4 d'aquest annex.
5.2 En cas que l'import total de les subvencions sol·licitades superi l'import assignat de la partida pressupostària que estableix la convocatòria, es reduiran els imports sol·licitats en funció de les disponibilitats pressupostàries i els criteris de prioritat, per ordre de preferència, següents:
a) Les entitats beneficiàries a què fa referència l'apartat 3.1 de productes que estiguin inscrits en un registre comunitari per un període inferior a cinc anys.
b) Les entitats beneficiàries a que fan referència els apartats 3.2, 3.3 i 3.4 de productes que estiguin inscrits en un registre comunitari per un període inferior a cinc anys.
c) Les entitats beneficiàries a que fan referència els apartats 3.1 i 3.2 de productes que estiguin inscrits en un registre comunitari per un període superior a cinc anys.
d) Les entitats beneficiàries a que fa referència l'apartat 3.3 de productes que estiguin inscrits en un registre comunitari per un període superior a cinc anys.
e) Les entitats beneficiàries a que fa referència l'apartat 3.4 de productes que estiguin inscrits en un registre comunitari per un període superior a cinc anys.
5.3 D'acord amb els criteris de prioritat establerts a l'apartat anterior, les subvencions es poden reduir proporcionalment, si així ho considera la Comissió de valoració..6 Incompatibilitats
6.1 L'import de les subvencions que regula aquesta Ordre no podrà superar en cap cas, aïlladament o en concurrència amb altres ajuts d'altres administracions públiques, ens públics o ens privats, nacionals o internacionals, destinats a la mateixa finalitat, el cost de les actuacions que ha de realitzar l'entitat beneficiària.
6.2 No es concedirà cap subvenció o ajut finançat amb FEADER a plans que puguin optar a l'ajut prestat en el marc de les organitzacions comunes de mercat, excepte en els casos que s'estableixin de conformitat amb el procediment de l'article 90.2 del Reglament CE 1698/2005..7 Sol·licituds i documentació
7.1 Les sol·licituds per acollir-se a les subvencions que regula aquesta Ordre s'han de formalitzar en l'imprès normalitzat que es pot obtenir al Departament d'Agricultura, Alimentació i Acció Rural, o mitjançant la pàgina web http://www.gencat.net/darp, s'han de dirigir al director o la directora general d'Alimentació, Qualitat i Indústries Agroalimentàries i s'han de presentar preferentment als serveis centrals del Departament d'Agricultura, Alimentació i Acció Rural, sens perjudici de fer ús de la resta de mitjans que estableix la Llei 30/1992, de 26 de novembre, en el termini màxim que estableix la convocatòria.
7.2 Les sol·licituds s'han d'acompanyar de la documentació següent:
a) Fotocòpia del NIF/CIF de qui sol·licita i NIF/NIE del/de la representant legal, si s'escau.
b) Documentació acreditativa de la personalitat jurídica de l'entitat sol·licitant.
c) Declaració responsable de qui sol·licita, mitjançant l'imprès de sol·licitud, sobre el compliment de la quota de reserva per a la integració social de les persones treballadores minusvàlides que estableix la legislació vigent, si escau.
d) Declaració responsable de qui sol·licita, en la qual consti que el compte corrent on s'ha d'ingressar l'import de la subvenció, que figura a la sol·licitud, pertany a l'entitat beneficiària de la subvenció.
Si és el primer cop que s'inicia una relació amb el Departament d'Agricultura, Alimentació i Acció Rural o han variat les dades des de la presentació del full de dades bancàries s'ha de presentar l'imprès EF-013.
e) Fotocòpia de l'acte pel qual es pren la decisió de sol·licitar la subvenció.
f) Memòria detallada de les actuacions relatives al pla de foment per a les quals se sol·licita la subvenció d'acord amb l'article 2 de l'annex d'aquesta Ordre.
g) Pressupost detallat de les actuacions.
En els casos en què la despesa a realitzar per la persona sol·licitant superi la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de serveis per empreses de consultoria o assistència tècnica, l'entitat sol·licitant ha de presentar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, excepte que per les especials característiques de les despeses subvencionables no hi hagi al mercat suficient nombre d'entitats que ho subministrin o prestin.
Quan es produeixi aquesta circumstància, cal acompanyar el projecte d'una memòria raonada en relació a l'oferta triada.
L'elecció entre les ofertes presentades, que s'han d'aportar amb la sol·licitud de la subvenció, s'ha de realitzar conforme a criteris d'eficiència i economia, i s'ha de justificar aquesta elecció expressament en una memòria, quan no recaigui en la proposta econòmica més avantatjosa.
h) Descripció dels mitjans humans, tècnics i materials propis o contractats per dur a terme l'actuació objecte de subvenció.
i) Declaració responsable de l'entitat sol·licitant, mitjançant l'imprès de sol·licitud, de no estar sotmès a cap de les prohibicions que estableix l'article 13 de la Llei 38/2003, de 17 de novembre, i els articles 93 i 94 del Reglament CE 1605/2002, de 25 de juny, modificat pel Reglament CE 1995/2006, de 16 de desembre.
j) Declaració responsable de l'entitat sol·licitant, mitjançant l'imprès de sol·licitud, referent als ajuts i subvencions que hagi sol·licitat i/o obtingut amb la mateixa finalitat, amb expressió de la quantia i de l'entitat que les va concedir.
7.3 No caldrà presentar la documentació que s'hagi presentat anteriorment al Departament d'Agricultura, Alimentació i Acció Rural, i de la qual no hagin variat les dades i sigui vigent; circumstància que s'ha de fer constar a l'imprès de sol·licitud indicant en quin procediment es va aportar així com la campanya o l'any i la unitat del Departament d'Agricultura, Alimentació i Acció Rural.
7.4 La signatura de la sol·licitud de la subvenció per part de l'entitat interessada comporta l'autorització al Departament d'Agricultura, Alimentació i Acció Rural per obtenir els certificats que ha d'emetre l'Agència Estatal d'Administració Tributària i la Tresoreria General de la Seguretat Social, així com el Departament d'Economia i Finances.
Si l'entitat sol·licitant denega expressament l'autorització, mitjançant l'imprès de sol·licitud, cal que aporti el certificat de què es tracti en el moment de la presentació de la sol·licitud o en el moment de justificació de la subvenció segons escaigui.
7.5 Les entitats sol·licitants han de facilitar tota la documentació complementària que els sigui requerida pel Departament d'Agricultura, Alimentació i Rural, per tal d'acreditar els requisits exigits..8 Compromisos i obligacions de les entitats beneficiàries
8.1 Les entitats beneficiàries han de complir les obligacions i els compromisos següents:
a) Fer constar les identificacions visuals del Departament d'Agricultura, Alimentació i Acció Rural, sempre vinculades amb l'escut de la Generalitat de Catalunya i la frase.Amb la col·laboració del Departament d'Agricultura, Alimentació i Acció Rural de la Generalitat de Catalunya. segons les normes d'harmonització del Programa d'identificació visual de la Generalitat de Catalunya, en la documentació i imatge que es generi com a conseqüència de la implementació de les actuacions desenvolupades amb la subvenció del Departament d'Agricultura, Alimentació i Acció Rural.
b) Estar al corrent de pagament de les obligacions tributàries amb l'Agència Estatal d'Administració Tributària i les obligacions socials amb la Tresoreria General de Seguretat Social, així com no tenir deutes de cap tipus amb la Generalitat de Catalunya.
Contràriament no podran rebre l'import de la subvenció.
c) Comunicar per escrit, i dins dels deu dies següents, al Departament d'Agricultura, Alimentació i Acció Rural, l'obtenció d'altres subvencions, ajuts, ingressos o recursos que financin les activitats subvencionades, tan aviat com es conegui, i en tot cas, amb anterioritat a la justificació de l'aplicació donada als fons percebuts.
d) Comunicar per escrit, al Departament d'Agricultura, Alimentació i Acció Rural, i abans de la seva realització, els canvis a les actuacions i/o als pressupostos presentats inicialment, degudament motivats, els quals ha d'acceptar l'òrgan que concedeix la subvenció amb caràcter previ a la seva realització.
e) Facilitar tota la informació que els sigui requerida pel Departament d'Agricultura, Alimentació i Acció Rural, la Intervenció General de la Generalitat de Catalunya, la Sindicatura de Comptes o altres òrgans competents, així com sotmetre's a les actuacions de control corresponents, d'acord amb el que estableix el Decret legislatiu 3/2002, de 24 de desembre, i la Llei 38/2003, de 17 de novembre..9 Tramitació i resolució
9.1 El procediment de concessió de la subvenció és el de concurrència competitiva.
9.2 L'òrgan competent per a la instrucció és el que s'estableix a la convocatòria.
9.3 L'òrgan competent per dictar la resolució corresponent és el que s'estableix a la convocatòria i amb aquesta finalitat nomena una Comissió de valoració, que és l'òrgan col·legiat per a la valoració de les sol·licituds presentades, constituït pels òrgans que s'estableixen a la convocatòria.
9.4 La Comissió de valoració pot sol·licitar tants informes com estimi necessaris per a l'elaboració de la proposta de resolució.
9.5 Quan les sol·licituds subvencionables superin les disponibilitats pressupostàries, la Comissió de valoració determinarà l'assignació del pressupost, d'acord amb l'apartat 5 de l'annex d'aquesta Ordre.
9.6 A la vista de la documentació presentada i de l'informe de la Comissió de valoració, l'òrgan instructor eleva la proposta de resolució corresponent a l'òrgan competent per resoldre, el qual procedeix a dictar la resolució sobre la concessió de la subvenció.
9.7 A la resolució ha de figurar, com a mínim, l'import total de la inversió subvencionable, l'import màxim de la subvenció, el termini d'execució i justificació de les inversions, les condicions que ha de complir l'entitat beneficiària, així com la procedència dels fons amb què es financen.
9.8 El termini màxim per emetre i notificar la resolució a l'entitat sol·licitant és el que s'estableix a la convocatòria.
Si en aquest termini no s'ha dictat resolució expressa, s'entén que la sol·licitud ha estat desestimada.
9.9 La resolució de concessió es pot modificar en cas d'alteració de les condicions que en van determinar l'atorgament.
9.10 Contra la resolució de l'òrgan competent per resoldre es poden interposar els recursos que s'estableixen a la convocatòria.
9.11 La fermesa de la resolució de concessió de la subvenció comporta que l'entitat beneficiària declara tàcitament trobar-se al corrent de les seves obligacions tributàries i socials amb la Seguretat Social..10 Requisits de les activitats, justificació i pagament
10.1 Les entitats beneficiàries han de realitzar les actuacions objecte de la subvenció durant l'any natural i justificar-les abans del primer trimestre de l'any següent al de la convocatòria.
10.2 Per justificar les actuacions realitzades caldrà presentar les factures corresponents amb un comprovant de pagament ja sigui xec nominatiu, rebut bancari, transferència bancària, o altres de valor probatori equivalent, així com l'extracte bancari que justifiqui el pagament, mitjançant documents originals dels quals també s'adjuntarà una fotocòpia.
Els justificants han d'indicar amb tota claredat a quins conceptes del pressupost previst, presentat amb la sol·licitud, es refereixen.
Les entitats beneficiàries han de portar una comptabilitat analítica de costos referent a la subvenció, que serà susceptible de comprovació per l'Administració.
S'admetran els pagaments en metàl·lic fins a un màxim de 300 euros per expedient, que es justificaran mitjançant la presentació de la factura corresponent que inclourà l'expressió Rebut en metàl·lic, i es farà constar a la comptabilitat de l'entitat com una disminució patrimonial pel valor del pagament efectuat.
10.3 L'entitat beneficiària ha de presentar un informe detallat de les actuacions realitzades.
10.4 El pagament de la subvenció s'ha de realitzar amb la certificació prèvia dels serveis competents del Departament d'Agricultura, Alimentació i Acció Rural conforme l'activitat i la despesa s'ha dut a terme d'acord amb les condicions de la resolució de concessió i està degudament justificada..11 Invalidació de la resolució de concessió i reintegramet de les quantitats percebudes indegudament.
11.1 Són causes de nul·litat de la resolució de concessió les que estableix l'article 36 de la Llei 38/2003, de 17 de novembre.
11.2 En cas que es comprovi l'incompliment de les finalitats per a les quals s'ha atorgat la subvenció, es pot reclamar el reintegrament total o parcial de les quantitats percebudes indegudament, i l'exigència dels interessos de demora corresponents des del moment del pagament de la subvenció fins a la data en què s'acordi la procedència del reintegrament, en els casos que estableixen l'article 37 de la Llei 38/2003, de 17 de novembre, i l'article 99 del Decret legislatiu 3/2002, de 24 de desembre.
11.3 El procediment de reintegrament de subvencions es regeix pel Decret legislatiu 3/2002, de 24 de desembre, per les disposicions generals sobre procediments administratius que preveu el títol VI de la Llei 30/1992, de 26 de novembre, sens perjudici de les especialitats que s'estableixen a la Llei 38/2003, de 17 de novembre, i a les seves disposicions de desenvolupament..12 Incompliments parcials
12.1 En cas de realitzar entre el 60% i el 80% de la inversió subvencionable, es reduirà un 20% de la subvenció certificada per l'actuació parcialment realitzada.
12.2 En cas de realitzar entre el 60% i el 30%, ambdós inclosos, de la inversió subvencionable, es reduirà un 40% de la subvenció certificada per l'actuació parcialment realitzada.
12.3 En cas de realitzar menys del 30% de la inversió subvencionable, es revocarà la subvenció concedida per l'actuació en qüestió.
12.4 Aquests compromisos, que constaran o bé detallats a l'imprès de sol·licitud o bé en forma de declaració responsable, són un requisit o una obligació i no s'ha d'aportar cap documentació..13 Inspecció i control
El Departament d'Agricultura, Alimentació i Acció Rural té la facultat d'inspeccionar i controlar la destinació de les subvencions a què fa referència aquesta Ordre, així com el compliment de les condicions generals i particulars de la subvenció, i en general, de les finalitats per les quals fou concedida..14 Infraccions i sancions
El règim sancionador aplicable a aquesta línia de subvencions és el que preveuen la normativa comunitària aplicable, el Decret legislatiu 3/2002, de 24 de desembre, la Llei 38/2003, de 17 de novembre, i la resta de disposicions normatives que puguin ser d'aplicació.